Eenig in my soort. – 'n Skrywer se blok
Hierdie jaar skryf ek min. Die woorde het effe opgedroog en die druk is hoog. Graad een parrabeen is nie 'n maklike speletjie nie en ek doen self ondersoek.
Ek dink baie en evalueer heeltyd my vordering. Dalk is ek net te streng op myself. Ek wil so graag beter wees as die persoon wat ek gister was. Dit sal gebeur.
Maar as daar een ding is waarvan ek verseker is, is dit dat ek uiters aanpasbaar is. Ek kan maklik van een punt na 'n ander beweeg en aanpas. Soos 'n verkleurmannetjie. Dalk oor my ondervindinge as kind se konstante rond trek. Sulke ervaringe het 'n manier om mems 'n les of drie te leer. Streetwise noem hulle dit.
So môre vang ek graad! Ek sien uit daarna. As die eerste een in ons ouers se huisgesin wat graad gaan vang maak dit my ook 'n Transitional Character.
Ek is ook 'n Transitional Character m.b.t my familie se geskiedenis van egskeidings en ongelukkige huwelike. Toe ons huweliks boot amper sink soos die Titanic het ek en die hubster vasgeklou en getrou aan mekaar en God se Woord gebly en dit ook oorleef. Nou het ons nuwe skip die Amerikaanse vlag op. 😄
As daar iets is wat my hart absoluut begeer is dit om hierdie jaar in 'n selfs dieper verhouding met die Here in te beweeg. Ek het 'n ongelooflike honger om nog meer van Hom te sien, ervaar en leer.
7 thoughts on "Eenig in my soort."
Mei 10, 2019 at 12:47 nm
Sonell, soos soveel keer vantevore wil ek weereens vir jou sê ek is baie trots op jou. Jy is ñ jong vrou so na God se hart en ñ voorbeeld vir selfs ouer vrouens. Ek glo jul planne gaan wonderlik uitwerk juis omdat julle gekies het om die pad saam met Hom te stap.
O, en dis die allermooiste foto van jou.
Mei 10, 2019 at 3:08 nm
Ek dink ook jy lyk beeldskoon hier! Met God aan jou sy sal julle alle struikelblokke kan oorwin
Mei 10, 2019 at 3:12 nm
Baie dankie Seegogga. Amen!
Mei 10, 2019 at 3:54 nm
Pragtige foto, Sonell. Geniet jou gradeplegtigheid – jy het dit verdien. Hou net aan om in jouself te glo en jy suksesvol wees in alles wat jy aanpak.
Mei 13, 2019 at 8:53 vm
Baie geluk Sonell!!! Sjoe, daai foto spreek boekdele. Baie geluk met jou graad. Jy is vir my n voorbeeld van vasbyt en 'n sukses maak.